ქვემო ყულარი
ქვემო ყულარი — სოფელი საქართველოში, ქვემო ქართლის მხარის მარნეულის მუნიციპალიტეტში, ყულარის თემის ცენტრი (სოფლები: მეწამულა, დაშთაფა, ზემო ყულარი, კირიხლო, ყირმიზქენდი). მდებარეობს მარნეულის ვაკეზე, მდინარე ხრამის მარჯვენა მხარეს. ზღვის დონიდან 320 მ სიმაღლეზე. ქალაქ მარნეულიდან დაშორებულია 20 კილომეტრით, შულავრიდან (უახლოესი რკინიგზის სადგური) 4 კილომეტრით.